মুখোমুখি দু’পক্ষ | প্রথম পাতা | Jugantor
শুক্রবার, ২৩ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
মাহে রমজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
মাহে রমজান
ফিচার
সুরঞ্জনা (০৫ জুন, ২০১৭)সাহিত্য সাময়িকী (০২ জুন, ২০১৭)ইসলাম ও জীবন (০২ জুন, ২০১৭)সুস্থ থাকুন (০৩ জুন, ২০১৭)অর্থনীতি (২৮ মে, ২০১৭)তারাঝিলমিল (০১ জুন, ২০১৭)প্রতিমঞ্চ (৩০ মে, ২০১৭)স্বজন সমাবেশ (৩১ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (৩০ মে, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০২ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
হোম
প্রথম পাতা
শেখ মামুনূর রশীদ    |
প্রকাশ : ০৫ জুন, ২০১৭ ০০:০০:০০
প্রিন্টঅঅ-অ+
মুখোমুখি দু’পক্ষ
ঈদের পর আন্দোলনে নামবে হেফাজত * বসে থাকবে না সংস্কৃতিকর্মীরাও
তত্ত্বাবধায়ক সরকারের সাবেক উপদেষ্টা ও মানবাধিকারকর্মী অ্যাডভোকেট সুলতানা কামালের একটি বক্তব্যকে কেন্দ্র করে দু’পক্ষ একরকম মুখোমুখি অবস্থান নিয়েছে। এক পক্ষে হেফাজতে ইসলাম, অন্যদিকে রয়েছে দেশের সাংস্কৃতিক অঙ্গনের খ্যাতনামা ব্যক্তি ও সুশীল সমাজের অনেকে। অ্যাডভোকেট সুলতানা কামালকে ‘আল্লাহর দুষমন ও খোদাদ্র্রোহী’ আখ্যা দিয়ে তাকে অবিলম্বে গ্রেফতার এবং বিতর্কিত লেখিকা তসলিমা নাসরিনের মতো তাকেও দেশ থেকে বিতাড়নের দাবি জানিয়েছে হেফাজতে ইসলাম। এ দাবিতে তারা ঈদের পরপরই দেশব্যাপী আন্দোলন গড়ে তোলার ষোষণা দিয়েছে। অন্যদিকে হেফাজতে ইসলামকে ‘গণতন্ত্রের শত্রু’ হিসেবে আখ্যায়িত করে তাদের মোকাবেলার সিদ্ধান্ত নিয়েছেন সংস্কৃতিকর্মীরাও। তবে দু’পক্ষের এ ডামাডোলের মধ্যে অনেকটাই নীরব অবস্থান গ্রহণ করেছে শাসক দল আওয়ামী লীগসহ তাদের শরিকরা।
৩০ মে একটি বেসরকারি টেলিভিশন চ্যানেলে প্রচারিত ‘জনতন্ত্র গণতন্ত্র’ শীর্ষক টকশোতে অংশ নেন তত্ত্বাবধায়ক সরকারের সাবেক উপদেষ্টা মানবাধিকারকর্মী অ্যাডভোকেট সুলতানা কামাল। সেখানে সুপ্রিমকোর্ট প্রাঙ্গণে ভাস্কর্য রাখা না রাখা নিয়ে আলোচনা হয়। এতে আরও অংশ নেন হেজাফতে ইসলামের কেন্দ্রীয় নেতা মুফতি সাখাওয়াত হোসাইন, গণজাগরণ মঞ্চের মুখপাত্র ইমরান এইচ সরকার এবং আওয়ামী লীগ সংসদ সদস্য অধ্যাপিকা অপু উকিল। টকশোটির উপস্থাপক ছিলেন ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের সহযোগী অধ্যাপক রুবায়েত ফেরদৌস। আলোচনার একপর্যায়ে সুপ্রিমকোর্টের সামনে থেকে মৃণাল হকের তৈরি দেবী থেমিসের ভাস্কর্য স্থানান্তরের বিষয়ে অ্যাডভোকেট সুলতানা কামাল কয়েকটি মন্তব্য করেন। ওই বক্তব্যের জের ধরে শুক্রবার জুমার নামাজ শেষে বায়তুল মোকাররম মসজিদের উত্তর গেটে হেফাজতে ইসলাম আয়োজিত প্রতিবাদ সমাবেশ থেকে সুলতানা কামালকে ২৪ ঘণ্টার মধ্যে গ্রেফতারের আলটিমেটাম দেয়া হয়।
হেফাজতে ইসলামের দাবি ও বক্তব্যের জবাব দিতে গিয়ে সম্মিলিত সাংস্কৃতিক জোটের ব্যানারে সংস্কৃতিকর্মীরা শনিবার কেন্দ্রীয় শহীদ মিনারে অবস্থান কর্মসূচি পালন করেন। তারা হেফাজতকে ‘দেশের দৃশ্যমান শত্রু’ আখ্যা দিয়ে বলেন, সরকার হেফাজতের মতো একটি ধর্মান্ধ গোষ্ঠীর কাছে মাথানত করেছে। সংস্কৃতিকর্মীরা আরও বলেন, বারবার হেফাজতের দাবির মুখে মাথানত করা বাঙালির অসাম্প্রদায়িক চেতনার সঙ্গে সাংঘর্ষিক। সংস্কৃতিকর্মীদের অবস্থান কর্মসূচি থেকে সব সাম্প্রদায়িক শক্তিকে রুখে দেয়ার প্রত্যয় ব্যক্ত করা হয়। হেফাজতকে মোকাবেলায় ঢাকাসহ সারা দেশে প্রতিবাদ কর্মসূচি অব্যাহত রাখার ঘোষণা দেন সংস্কৃতিকর্মীরা।
ওই টকশোতে সুপ্রিমকোর্টের সামনে স্থাপিত ভাস্কর্য সম্পর্কে হেফাজতের প্রতিনিধি মুফতি সাখাওয়াত হোসাইন বলেন ‘এটা মূর্তি, ধর্মীয় স্থাপনা। কোর্ট এলাকায় কেন ধর্মীয় স্থাপনা থাকবে?’ এর জবাবে সুলতানা কামাল বলেন, ‘আমিও আপনার কথায় একমত। আমিও মনে করি, কোর্ট এলাকায় কোনো ধর্মীয় স্থাপনা থাকা উচিত না। মূর্তি যেমন ধর্মীয় স্থাপনা, তেমনি মসজিদও। আপনার কথা অনুযায়ী সেখানে মসজিদও তো থাকা উচিত না।’ অ্যাডভোকেট সুলতানা কামালের এ বক্তব্যের সূত্র ধরে হেফাজতে ইসলাম প্রতিবাদ সমাবেশসহ বক্তব্য-বিবৃতি প্রদান করে। সংগঠনটির নেতারা বলেন, ‘রোজা শেষ হলে তারা আবার আন্দোলনে নামবেন। সরকারকে সব মূর্তি তো সরাতে হবেই, সুলতানা কামালকেও দেশে থাকতে দেয়া হবে না।’
জানতে চাইলে এ প্রসঙ্গে অ্যাডভোকেট সুলতানা কামাল যুগান্তরকে বলেন, ‘হেফাজত নেতারা তার বক্তব্য বিকৃতভাবে উপস্থাপন করার চেষ্টা করেছেন।’ তিনি আরও বলেন, ‘সে দিনের টকশোতে হেফাজতের একজন ছিলেন। সেখানে প্রশ্ন উঠেছিল, সুপ্রিমকোর্ট এলাকায় ভাস্কর্য থাকলে আপত্তিটা কিসের? তিনি (হেফাজতের প্রতিনিধি) বলেন, ‘এটা মূর্তি, ধর্মীয় স্থাপনা। কোর্ট এলাকায় কেন ধর্মীয় স্থাপনা থাকবে?’ এটি ছিল তার কথা। তখন তার এ বক্তব্যের জবাবে বলেছি, ‘আমিও আপনার কথায় একমত। আমিও মনে করি, কোর্ট এলাকায় কোনো ধর্মীয় স্থাপনা থাকা উচিত না। মূর্তি যেমন ধর্মীয় স্থাপনা, তেমনি মসজিদও। আপনার কথা অনুযায়ী সেখানে মসজিদও তো থাকা উচিত না। এটা আমি বলে ফেলেছি ঠিকই। কিন্তু তার এ কথার পরিপ্রেক্ষিতেই। কথাটা এভাবেই হয়েছে।’
টকশোতে দেয়া এ বক্তব্যকে কেন্দ্র করে হেফাজতে ইসলামের হুমকির বিষয়ে অ্যাডভোকেট সুলতানা কামাল বলেন, ‘মনে হচ্ছে এ দেশে কোনো কথাবার্তাই বলা যাবে না। কোনো যৌক্তিক তর্ক বা ডিবেট করা যাবে না।’ তিনি বলেন, ‘আমরা বরাবরই বলে এসেছি, এসব মানুষের (হেফাজত নেতাদের) সঙ্গে কোনো সুষ্ঠু ডিবেট সম্ভব নয়।’ অ্যাডভোকেট সুলতানা কামাল বলেন, হেফাজত নেতারা প্রধানমন্ত্রীকে হুমকি দিচ্ছেন। প্রধান বিচারপতিকে হুমকি দিচ্ছেন। তারা সবাইকে যখন-তখন হুমকি দিচ্ছেন, তখন প্রশাসনের উচিত সাধারণ মানুষের নিরাপত্তা নিশ্চিত করা। তিনি বলেন, ‘যারা শারীরিক আক্রমণের হুমকি দিচ্ছে, সরকারের উচিত তাদের বিরুদ্ধে ব্যবস্থা নেয়া। তা না হলে তারা আরও (হেফাজতে ইসলাম) বেপরোয়া হয়ে উঠবে।
এ প্রসঙ্গে সেদিনের টকশোতে অংশগ্রহণকারী হেফাজতে ইসলামের ঢাকা মহানগর নেতা মুফতি সাখাওয়াত হোসাইন যুগান্তরকে বলেন, ‘সুলতানা কামাল ইসলামের বিরুদ্ধে অবস্থান নিয়ে কথা বলেছেন। যে দেশের সংখ্যাগরিষ্ঠ মানুষ মুসলমান, সে দেশে এ ধরনের বক্তব্য কেউ দিতে পারেন না।’ তিনি আরও বলেন, ‘আমরা তার এ ধরনের বক্তব্যের তীব্র প্রতিবাদ করেছি। তাকে এ বক্তব্যের জন্য প্রকাশ্যে ক্ষমা চাইতে হবে।’
জানতে চাইলে এ প্রসঙ্গে হেফাজতে ইসলামের সাংগঠনিক সম্পাদক আজিজুল হক ইসলামাবাদী শনিবার যুগান্তরকে বলেন, ‘সুলতানা কামাল টকশোতে যে বক্তব্য দিয়েছেন তা একটি জঘন্যতম অপরাধ। তার কথায় পরিষ্কার হয়ে গেছে, সে একজন আল্লাহর দুষমন এবং খোদাদ্রোহী। তার বিচার এ দেশের মাটিতে হতেই হবে।’ তিনি বলেন, ‘আমরা ঈদের পরপরই এ ইস্যুতে আন্দোলনে নামব। সুলতানা কামালকে এদেশ থেকে বিতাড়ন করা হবে।’
হেফাজতে ইসলামের এ অবস্থান সম্পর্কে জানতে চাইলে সম্মিলিত সাংস্কৃতিক জোটের সভাপতি ও বিশিষ্ট সাংস্কৃতিক ব্যক্তিত্ব গোলাম কুদ্দুস যুগান্তরকে বলেন, ‘তারা (হেফাজত) একটি সাম্প্রদায়িক অপশক্তি। আজ এর বিরুদ্ধে বলছে, কাল ওর বিরুদ্ধে বলবে। দেশে অস্থিতিশীলতা তৈরির জন্য এ গোষ্ঠী এসব করছে। এদের শক্ত হাতে মোকাবেলা করা হবে।’ তিনি আরও বলেন, ‘হেফাজতের কথা আমলে নেয়ার কিছু নেই। আমরা পরিষ্কার করে বলতে চাই, আমরা কোনো সাম্প্রদায়িক অপশক্তির কাছে মাথানত করব না। যদি কেউ আমাদের দুর্বল ভাবে তাহলে ভুল করবে। দেশের মানুষকে নিয়ে অতীতের মতো ভবিষ্যতেও এসব অপশক্তিকে আমরা মোকাবেলা করব।’
বিশিষ্ট সাংস্কৃতিক ব্যক্তিত্ব রামেন্দু মজুমদার বলেন, ‘আজকাল তো কিছু বলা যায় না, কেউ কিছু বললেই তা ধর্মের বিরুদ্ধে বলা হয় বলে চালিয়ে দেয়া হচ্ছে। এটি একটি খারাপ লক্ষণ। একে ঐক্যবদ্ধভাবে রুখতে হবে।
শীর্ষ খবর
সর্বশেষ খবর
জাতীয়
এএসপি মিজানুর রহমানের শরীরে আঘাতের চিহ্ন
মওদুদকে খাট পাঠাতে চাইলেন নাসিম
আন্তর্জাতিক
ভারতের রাষ্ট্রপতি পদে বিরোধী জোটের প্রার্থী মীরা
মার্কিন নির্বাচনে হ্যাকিং-এর চেষ্টা করেছিল রাশিয়া
রাজনীতি
খালেদার দুই মামলার পরবর্তী শুনানি ২৯ জুন
তিন প্রস্তাব নিয়ে খালেদা জিয়ার রুদ্ধদ্বার বৈঠক
খেলা
অস্ট্রেলিয়া সিরিজে দলে ফিরছে নাসির
ভারতীয় দলে আনা হচ্ছে রবি শাস্ত্রীকে
গার্মেন্টে চাকরির আড়ালে সক্রিয় ২০ জঙ্গি
ট্রেনের ইঞ্জিন খোলা ও লাগানোর কাজে মাদকাসক্ত শিশু
প্রতি উপজেলায় কোটি টাকা বরাদ্দের প্রস্তাব
প্রকল্প পরিচালকসহ পদস্থ কর্মকর্তারাই দায়ী
ফিতরার নিয়ম-কানুন
কোরআনের অর্থ জানলে আলো ফুটবে প্রাণে
সাহাবিদের কান্নায় বিদায় জুমাতুল বিদা
নাসার গবেষণায় লাইলাতুল কদর
ঈদ উৎসবের একাল ও সেকাল
কোটা পদ্ধতি নিয়ে নতুন করে ভাবুন
প্রথম পাতা বিভাগের অারও খবর
আপন জুয়েলার্সের ১৯ স্বর্ণ চোরাচালানি চিহ্নিত
ফের সন্ত্রাসী হামলায় রক্তাক্ত লন্ডন
মুখোমুখি দু’পক্ষ
সিয়াম পালনকারী তিনটি শক্তি অর্জন করে
আয় গোপন ও পাচারের প্রবণতা বাড়বে
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
খেলা
আনন্দ নগর
একদিন প্রতিদিন
টিউটোরিয়াল
শিল্প বাণিজ্য
উত্তরের জনপদ
আবহমান চট্টগ্রাম
সুরঞ্জনা
শোক সংবাদ
মৃত্যুবার্ষিকী
বাংলার মুখ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
প্রতি উপজেলায় কোটি টাকা বরাদ্দের প্রস্তাব       প্রকল্প পরিচালকসহ পদস্থ কর্মকর্তারাই দায়ী       স্বাধীনতা যুদ্ধে পরিবারের ভূমিকা ফাঁস করে দেয়ার হুমকি       টেস্ট মর্যাদা পেল আফগানিস্তান ও আয়ারল্যান্ড        ফতুল্লায় চুরি মামলায় পুলিশ গ্রেফতার